Vplyvy epidurálky na novorodencov sú diskutabilné, pretože mnoho závisí nielen od dávky a druhu podávaného anestetika, ale tiež od dĺžky pôrodného procesu. Epidurálne anestetikum sa však môže na rodiacom sa dieťati prejaviť v podobe letargie. Dieťatko sa tak nedostáva do vhodnej polohy, čo môže pri pôrode spôsobiť komplikácie vyžadujúce zásahy gynekologickými nástrojmi, ako sú kliešte. Zloženie epidurálky môže u niektorých bábätiek spôsobiť pokles srdcovej frekvencie či oslabenie dýchania. Problémy sa môžu vyskytnúť aj pri prvotných snahách o dojčenie, keď sa novorodeniatka nedokážu úspešne prisať na matkin prsník.\r